Diari Oficial de la Generalitat Valenciana


Sumari del DOGV 4420, del 17-01-2003 (2003/352)

RESOLUCIÓ de 5 de desembre de 2002, de la Direcció General de Treball i Seguretat Laboral, per la qual es disposa el registre i la publicació de l'Acta de la Mesa Negociadora de la Revisió Salarial per a l'any 2002 del II Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana (Codi núm. 8000335).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4420

Data del DOGV
:   17-01-2003

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2003/352


Data del document
:   05-12-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * equipament social
    * conveni col·lectiu
    * discapacitat

RESOLUCIÓ de 5 de desembre de 2002, de la Direcció General de Treball i Seguretat Laboral, per la qual es disposa el registre i la publicació de l'Acta de la Mesa Negociadora de la Revisió Salarial per a l'any 2002 del II Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana (Codi núm. 8000335). [2003/352]
  
Vistes les actes de la Mesa Negociadora de la Revisió Salarial per a l'any 2002 del II Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana, presentada davant d'esta Direcció General de Treball i Seguretat Laboral els dies 18 i 28 de novembre de 2002, firmades en dates 14 i 21 de novembre de 2002, de part empresarial per la FEAD, i de l'altra pels treballadors, per la FETE-UG.TPV i la FE de CC OO-PV, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball i Seguretat Laboral, d'acord amb les competències que té transferides pel Reial Decret 4105/82, de 29 de desembre, acorda
  
Primer
  
Ordenar que siguen inscrites en el Registre de Convenis Col·lectius de Treball d'aquesta Direcció General, amb notificació a la Comissió Negociadora, i que siga dipositada l'acta original de la Revisió Salarial del Conveni.
  
Segon
  
Disposar que siga publicada en el Diari Oficial de la Generalitat Valenciana.
  
València, 5 de desembre de 2002. El director general de Treball i Seguretat Laboral: Román Ceballos Sancho
  
Acta de la firma de la revisió salarial per a 2002 del Conveni Col·lectiu Laboral Autonòmic de Centres i Serveis d'Atenció a Persones Discapacitades de la Comunitat Valenciana
  
Per la patronal:
  
Senyor Ricardo Peris Pérez, representant de FEAD.
  
Senyora Catalina Estevan Estevan, representant de FEAD.
  
Senyor Pedro José Rubio Miguel, representant de FEAD.
  
Senyora María Dolores Ibarra, representant de FEAD.
  
Pels sindicats:
  
Senyora Pepa Ramis Pérez, representant de CC OO.
  
Senyora Luisa Staatsmann, representant de CC OO.
  
Senyora Mariló Oliva Molina, representant de FETE-UGT.
  
Senyor Vicente Esteban Pérez, representant de FETE-UGT.
  
A València, el 14 de novembre de 2002, en la seu de FEAD, carrer de Quart, 10 baix, a les 12 hores, reunits els representants de la patronal FEAD i dels sindicats FETE-UGT i CC OO, acorden
  
Primer
  
Fixar les taules salarials per al 2002, per a les distintes categories recollides en el present conveni, amb les modificacions consegüents, que quedarien com apareixen en l'annex que d'adjunta.
  
Segon
  
Modificar els articles següents, que fan referència a aspectes econòmics del conveni:
  
Article 59. Roba de treball
  
Es fixa una quantitat de 26,52 euros anuals.
  
Article 61. Plus de transport
  
Es fixa l'import en 0,20 euros/km.
  
Article 62. Vigilància del transport i del menjador
  
El complement mensual per vigilància del transport serà de 94,72 euros si la dedicació és d'una hora diària, i 138,91 euros si és de dues hores diàries.
  
La gratificació mensual per la vigilància de menjador es fixa en 56,82 euros si la dedicació és d'una hora diària, i de 107,36 euros si és de dues hores diàries.
  
Per donar de menjar, la gratificació mensual serà de 94,72 euros per una hora de dedicació, i 138,91 euros per dues hores.
  
Article 63. Ús de vehicle propi
  
Es fixa en 0,20 euros/km.
  
Article 67. Dietes
  
L'import de la mitja dieta serà 10,73 euros i el de la dieta completa de 31,57 euros
  
Tercer
  
Clàusula de Desvinculació:
  
Aquelles empreses a les quals els siga impossible pagar els salaris establits en les taules salarials per a les categories següents:
  
- Cuinera (Oficial de 2ª Servicis Generals- D.5)
  
- Personal de neteja (Auxiliar de Servicis Generals i Domèstics - E.2)
  
- Auxiliar Administratiu (D.3), Totes elles dependents dels mòduls de despeses generals de la Conselleria de Benestar Social, podran establir per a este personal salaris inferiors als establits en les taules salarials del 2002, amb les condicions següents:
  
- L'empresa ha de sol·licitar a la Comissió Paritària, en el termini d'un mes a partir de la firma de les taules salarials del 2002, autorització per a aplicar la present clàusula de desvinculació, adjuntant el llistat de persones a les quals s'aplicarà, i documentació que acredite que el salari d'eixe personal procedix del capítol de despeses general i / o programa de la Conselleria de Benestar Social.
  
- Durant l'any 2002, a este personal se li aplicarà un increment del 2% sobre les taules del 2001.
  
- En data 31 de desembre de 2002 se li aplicarà automàticament el salari establit en les taules salarials del 2002, a efectes de fixar el salari de 2003, sempre que siga assumit el dit augment per l'administració, en els mòduls corresponents del 2003.
  
- En cas que este personal compartisca jornada entre el seu lloc de treball finançant pel capítol de despeses generals i un altre, no li serà d'aplicació la clàusula de desvinculació.
  
Quart
  
A efectes econòmics a partir de l'any 2002 s'aplicarà un augment lineal, al professor titular (B8), igual a la quantitat mensual que augmente el salari del Monitor durant l'exercici corresponent i mentre no es complete l'homologació salarial. D'altra banda, els triennis es mantindran dins de la categoria de professor titular.
  
Cinqué
  
Les parts firmants es comprometen a iniciar immediatament la revisió de l'articulat del III Conveni, del quals les presents clàusules n'entraran a formar part.
  
Sisé
  
Els aspectes econòmics recollits en la present revisió salarial serà d'obligat compliment des del mateix dia de la firma.